**Z Á P I S N I C A**

zo zasadnutia per rollam Redakčnej rady mestských novín Senčan dňa 16.11.2022

Zúčastnení: podľa účasti v diskusii prostredníctvom hromadného mailu

Program: 12/2022 vydanie Senčana

Rokovanie redakčnej rady k 12/2022 vydaniu mestských novín Senčan sa uskutočnilo per rollam, v dôsledku zaneprázdnenosti členov redakcie a niektorých členov redakčnej rady, čo neumožnilo vytýčiť termín osobného stretnutia do termínu odovzdania Senčana do tlače.

Redakcia odoslala členom redakčnej rady návrh decembrového vydania Senčana 16.11.2022 o 12:00 elektronickou poštou. Členovia posielali svoje pripomienky hromadným mailom na adresy všetkých členov RR. Čas na pripomienkovanie uplynul 16.11.2022 o 17:00.

Do per rollam rokovania sa prihlásili nasledovní členovia RR: Gabriella Németh, Monika Škovránková, Ján Rohár, Helena Krajčovičová, Monika Macháčková, Jaroslav Skácel, Helena Nemcová.

**Gabriella Németh** – Navrhla zverejniť na titulnej strane prianie k Vianociam od nového primátora.

Navrhla zrušiť nadpis "Z kalendára primátora Badinského a zalomiť noviny tak, aby bol na titulnej strane len obrázok, pozdrav k Vianociam a pozvánka na MsZ. Ďalší obsah z titulnej strany navrhla posunúť na nasledujúcu stranu, aj na úkor niektorých článkov, ktoré by pre nedostatok miesta teraz neboli zverejnené. V tejto súvislosť navrhla vynechať rubriku „Z kalendára primátora“.

Navrhla tiež zmeniť slovo bojovať vo vete „V zastupiteľstve samosprávneho kraja

bude za Senec bojovať Dušan Badinský .....“.

Namietala, že vo vymenovaní poslancov podľa politickej príslušnosti je Aliancia na poslednom mieste.

**Monika Škovránková** - Nemala pripomienky k decembrovému vydaniu Senčana.

**Ján Rohár** - Súhlasil, že by sa v čísle malo objaviť prianie k Vianociam. Navrhol zverejniť pozdrav alebo rozlúčku Dušana Badinského namiesto rubriky „Z kalendára primátora“.

**Helena Krajčovičová** - Nemala pripomienky k decembrovému vydaniu Senčana.

**Šéfredaktorka Martina Ostatníková** vysvetlila:

- Vychádza to tak, že nasledujúce číslo (januárové) bude roznesené ešte pred Vianocami, preto bude prianie k Vianociam a Novému roku až v tom ďalšom čísle.

- Slovo „bojovať“ bude nahradené iným.

- Vymenovávanie poslancov a strán je podľa oficiálnych materiálov, kde sú uvedení poslanci podľa počtu hlasov a ostatné informácie boli presne v tomto poradí. Je možné uviesť strany aj v abecednom poradí, čo by riešilo aj námietku p. Németh .

- Zelená strana opäť vyšla tak, že časť textu bolo možné umiestniť na ďalšej strane spolu s reklamami. Bude tam uvedené: „pokračovanie...“

- Bolo aj pôvodne plánované, že na mieste rubriky „Z kalendára primátora...“ bude rozlúčkový text súčasného primátora, ktorý ešte nebol dodaný.

**Monika Macháčková** – Vyslovila názor, že želanie k Vianociam by malo byť už v decembrovom vydaní, keďže číslo sa bude distribuovať v decembri. V januárovom Senčanovi by bolo možné dať novoročný vinš.

**Jaroslav Skácel** – Uvítal by pozitívnejšiu fotografiu mestského úradu na titulnej strane, ktorá korešponduje s vianočnou atmosférou.

**Helena Nemcová** - Nemala pripomienky k decembrovému vydaniu Senčana.

Na základe pripomienok bol Senčan prepracovaný.

V Senci 18. 11. 2022

 ...........................................................

 Mgr. Ing. Csaba Vysztavel

 redaktor

Za správnosť: ...........................................................

 Monika Macháčková

 predsedníčka RR